15.3.2014 Den Europæiske Unions Tidende L 76/41 DEN UDENRIGS- OG SIKKERHEDSPOLITISKE KOMITÉS AFGØRELSE EUFOR RCA/3/2014 af 11. marts 2014 om accept af bidrag fra tredjelande til Den Europæiske Unions militæroperation i Den Centralafrikanske Republik (EUFOR RCA) (2014/139/FUSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 38, stk. 3, under henvisning til Rådets afgørelse 2014/73/FUSP af 10. februar 2014 om Den Europæiske Unions militæroperation i Den Centralafrikanske Republik (EUFOR RCA) (!), særlig artikel 8, stk. 2, og ud fra følgende betragtninger: (1) — Rådet bemyndigede ved artikel 8, stk. 2, i afgørelse 2014/73/FUSP Den Udenrigs- og Sikkerhedspolitiske Komité (PSC) til at træffe relevante afgørelser om accept af de foreslåede bidrag fra tredjelande. (2)  På baggrund af henstillingerne fra EU-operationens øverstbefalende og rådgivning fra Den Europæiske Unions Militærkomité vedrørende et bidrag fra Georgien bør bidraget fra Georgien accepteres. (3) — I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbej- delsen og gennemførelsen af Unionens afgørelser og aktioner, som har indvirkning på forsvarsområdet. (1) EUT L 40 af 11.2.2014, s. 59. Danmark deltager derfor ikke i vedtagelsen af denne afgørelse, som ikke er bindende for og ikke finder anven- delse i Danmark — VEDTAGET DENNE AFGØRELSE: Artikel 1 Bidrag fra tredjelande 1. — Bidraget fra Georgien til Den Europæiske Unions militæ- roperation i Den Centralafrikanske Republik (EUFOR RCA) accepteres og betragtes som værende væsentligt. 2. = Georgien fritages for betaling af finansielle bidrag til EUFOR RCA's budget. Artikel 2 Ikrafttræden Denne afgørelse træder i kraft på dagen for vedtagelsen. Udfærdiget i Bruxelles, den 11. marts 2014. På Den Udenrigs- og Sikkerhedspolitiske Komités vegne W. STEVENS Formand